Môžu lieky po operácii ovplyvniť meškanie menštruácie?
Dobrý deň, chcela by som sa opýtať, či môže užívanie liekov po operácii ovplyvniť menštruačný cyklus. užívala som fraxiparin a asi tri týždne aj AesciMax a Nofebran proti bolesti. Jednu menštruáciu som dostala hneď po operácii, teraz ale čakám ďalšiu a nechodí. Mohli by lieky spôsobiť meškanie?
Dobrý deň,
ďakujeme za Vašu otázku.
Pri uvedených liekoch doposiaľ nebol hlásený vedľajší účinok spojený priamo s oneskoreným menštruačným krvácaním. Príčin meškajúcej menštruácie môže byť viacero. Dôvodom môže byť stres zo spomínanej operácie, úzkosť, výkyvy hmotnosti, hormonálna nerovnováha, prebiehajúce ochorenie, anestézia a pod.
Žiaľ v našej kompetencii nie je určiť príčinu meškania menštruácie. Preto, v prípade obáv, odporúčam podstúpiť lekárske vyšetrenie.
Prajem všetko dobré.
S pozdravom
Mgr. Emma Halás Haluščíková